હવે થયું એવું કે નહેરુવંશીય નેતાઓ અને તેમના સાથીઓ ઉપર રામ તો ખફા હતા જ. અને ઈશ્વર પણ રુઠ્યા કે અમેરિકન સરકારે મોદીકાકાના વખાણ કર્યા. અગાઉ તો અમેરિકન સરકારે તાનમાં ને તાનમાં ભારત સરકારે મોદીના વિસા માટેની અરજીને નકારેલી પણ હવે જે થૂંક્યું હોય તે હવે ગળવું કેવી રીતે એ માટે અમેરિકાને શિખવવું પડતું નથી. તે જે હોય તે પણ તેમને મોદીકાકાના વખાણ કર્યા શિવાય છૂટકો ન હતો. ધંધો પણ એક ચીજ છે. અને જો પૈસા ખવડાવ્યા વગર ગુજરાતમાં ધંધો કરી શકાતો હોય તો તેથી રુડું શું? એમાં વળી સૂપ્રીમ કૉર્ટ માઈબાપે મોદીની ઉપર એફાઅઈઆર અને કેસ ચલાવવા બાબતમાં પોતે હસ્તક્ષેપ નહીં કરે એવું કહ્યું એટલે નહેરુવીયન કોંગ્રેસને મોદી કાયદેસર કોમવાદી છે એવો જે ફુગ્ગો ઉડાવેલો તે ફૂટીને ભોંયભેગો પડ્યો એટલે આ નહેરુવીયન કોંગ્રેસ પક્ષના નેતાઓ અને તેમના ભાગીદારો હતઃપ્રભઃ થઈ ગયા.